Publication: Magyar Közlöny
Issue: MK-2007-65 (Year: 2007, Number: 65)
Era: 2004-2010
Section: 1. § A kereskedelemrõl szóló 2005. évi CLXIV. törvény
Paragraph Index: 379

35. A 15. cikkel kapcsolatban a delegációk megemlítették a légiközlekedési környezetvédelmi ügyekben a Nemzetközi Polgári Repülési Szervezet (ICAO) keretében kialakítandó nemzetközi konszenzus fontosságát. Ezzel összefüggésben kiemelték az ICAO 35. közgyûlésén elért egyhangú megállapodás jelentõségét, amely mind a légi jármûvek által okozott zajra, mind a kibocsátásokra vonatkozik (A35–5. sz. határozat). Mindkét fél elkötelezett a határozat teljes körû betartása mellett. E határozattal összhangban mindkét fél elkötelezett amellett, hogy a „kiegyensúlyozott megközelítés” elvét alkalmazza a légi jármûvek által okozott zajok hatásainak kezelését szolgáló intézkedésekre (többek között bizonyos idõpontokban a repülõterek igénybevételének korlátozása), valamint biztosítsa azt, hogy a légi jármûvek hajtómûveibõl repülõtéri szinten származó kibocsátásért felszámított díjak a pontosan megállapított és közvetlenül a légi közlekedésnek tulajdonított hajtómû-kibocsátások környezeti hatásainak csökkentésével kapcsolatosan felmerülõ költségeken alapulnak. Mindkét fél megjegyezte továbbá, hogy amennyiben nemzetközi, regionális, nemzeti vagy helyi jogszabályi kötelezettségek érvényesülnek, ezeket is teljes mértékben be kell tartani; az Egyesült Államok esetében a vonatkozó dátum 2001. október 5., az Európai Közösség esetében pedig 2002. március 28.

Source: https://magyarkozlony.hu/hivatalos-lapok/6c6037f4e16a92d157c31be679b34b1472b8aba1/dokumentumok/5011eeca7f0d41d0ca0023fa35c4209e3a4d735e/letoltes